পবিত্র কোরআন তেলাওয়াতের মাধ্যমে বরিশাল বিভাগের আঞ্চলিক প্রতিনিধি সম্মেলন শুরু হয়। ইবতেদায়ী থেকে কামিল পর্যন্ত সকল মাদরাসার শিক্ষক-কর্মচারীর চাকরি জাতীয়করণের দাবিতে আয়োজিত এ সম্মেলনে সভাপতিত্ব করেন জমিয়াতুল মোদার্রেছীন বরিশাল মহানগর সভাপতি মাওলানা মোহাম্মদ আবদুর রব। প্রতিনিধি সম্মেলনে প্রধান বক্তা হিসেবে বক্তৃতা করেন বাংলাদেশ জমিয়াতুল মোদার্রেছীনের মহাসচিব মাওলানা সাব্বীর আহমদ মোমতাজী। বিশেষ অতিথি হিসেবে বক্তৃতা করেন সংগঠনের যুগ্ম মহাসচিব আলহাজ মাওলানা মোহাম্মদ খলিলুর রহমান নেছারাবাদী। সম্মেলনে স্বাগত বক্তব্য রাখেন বাংলাদেশ জমিয়াতুল মোদার্রেছীন বরিশাল জেলা শাখার সভাপতি মাওলানা আবু সাইয়্যেদ কামেল কাওসার। আন্যান্যের মধ্যে বক্তৃতা করেন জমিয়াতুল মোদার্রেছীনের বরিশাল জেলার সাধারণ সম্পাদক মাওলানা মোহাম্মদ ইব্রাহিম খান, বরিশাল মহানগর সাধারণ সম্পাদক মাওলানা মো. নজরুল ইসলাম, মহানগর সাংগঠনিক সম্পাদক মাওলানা মো. রফিকুল ইসলাম, পটুয়াখালি জেলা সভাপতি আলহাজ মাওলানা আবদুল হান্নান আজিজী, সাধারণ সম্পাদক মাওলানা শাহ মাহমুদ ওমর জিয়াদ, মুলাদী উপজেলা সভাপতি মাওলানা মো. মহিউদ্দিন আহাম্মেদ, পিরোজপুর জেলা সাধারণ সম্পাদক আলহাজ মাওলানা মো. ফারুক আহাম্মদ, ভোলা জেলা সাধারণ সম্পাদক মাওলানা মোবাশ্বেরুল হক নাইম, বরগুনা জেলা সহ সভাপতি মাওলানা মামুনুর রশিদ, সাধারণ সম্পাদক অধ্যক্ষ মাওলানা হারুন, ঝালকাঠি জেলা সাধারণ সম্পাদক অধ্যক্ষ মাওলানা আবু জাফর মোহাম্মদ সালেহ প্রমূখ। সম্মেলনে দোয়া-মোনাজাত পরিচালনা করেন সংগঠনের যুগ্ম মহাসচিব আলহাজ হযরত মাওলানা মোহাম্মদ খলিলুর রহমান নেছারাবাদী।